O‘zbekiston Respublikasining “Nobank kredit tashkilotlari va mikromoliyalashtirish faoliyati to‘g‘risida”gi Qonuni qabul qilinganligi munosabati bilan O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish, shu

So‘nggi yillarda mikrokredit tashkilotlari, lombardlar va ipotekani qayta moliyalashtirish tashkilotlari faoliyatini huquqiy jihatdan tartibga solish, ularning faoliyatida iqtisodiy samaradorlikni ta’minlash hamda mikromoliyalashtirish faoliyatini sifat jihatidan yaxshilash borasida tizimli chora-tadbirlar amalga oshirildi.
 Shu bilan birga, O‘zbekiston Respublikasining “Nobank kredit tashkilotlari va mikromoliyalashtirish faoliyati to‘g‘risida”gi Qonuni qabul qilinganligi munosabati bilan mikrokredit tashkilotlari, lombardlar va ipotekani qayta moliyalashtirish tashkilotlari faoliyatini tartibga soluvchi qonunosti hujjatlarini mazkur qonunga muvofiqlashtirish zarurati yuzaga kelmoqda.
 Qonunchilik hujjatlarini yuqori yuridik kuchga ega bo‘lgan hujjatlarga muvofiqlashtirish va qonunchilik bazasini kompleks tizimlashtirish maqsadida, shuningdek, O‘zbekiston Respublikasining “Nobank kredit tashkilotlari va mikromoliyalashtirish faoliyati to‘g‘risida”gi Qonuniga muvofiq Vazirlar Mahkamasi qaror qiladi:
 1. O‘zbekiston Respublikasi Hukumatining 1-ilovaga muvofiq ayrim qarorlariga quyidagilarni nazarda tutuvchi o‘zgartirishlar kiritilsin:
 nobank kredit tashkilotlari va mikromoliyalashtirish faoliyati tushunchalari joriy qilinganligi munosabati bilan qonunosti hujjatlarini muvofiqlashtirish;
 nobank kredit tashkilotlari faoliyatiga oid qonunosti hujjatlarini zaruriyati va ahamiyatiga ko‘ra tizimlashtirish.
 2. O‘zbekiston Respublikasi Hukumatining 2-ilovaga muvofiq ayrim qarorlari o‘z kuchini yo‘qotgan deb hisoblansin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari — iqtisodiy taraqqiyot va kambag‘allikni qisqartirish vaziri J.A. Qo‘chqorov zimmasiga yuklansin.
 1. Vazirlar Mahkamasining 2003-yil 13-fevraldagi 75-son qarori bilan tasdiqlangan O‘zbekiston Respublikasida chakana savdo qoidalarining 1072-bandidagi “mikrokredit” so‘zi “mikromoliya” so‘zi bilan almashtirilsin.
 2. Vazirlar Mahkamasining 2006-yil 20-fevraldagi 27-son qarori bilan tasdiqlangan Davlat axborot resurslari hamda ularni shakllantirish, ulardan foydalanish va ularni qo‘llab-quvvatlash uchun mas’ul bo‘lgan davlat organlari ro‘yxatida:
 a) 501 — 506-pozitsiyalar quyidagi tahrirda bayon etilsin: 
 b) quyidagi mazmundagi 507 va 508-pozitsiyalar bilan to‘ldirilsin:
 3. Vazirlar Mahkamasining 2020-yil 12-avgustdagi 477-son qarori bilan tasdiqlangan Kapital, tovar va xizmatlar (ishlar) eksporti hamda eksportni qo‘llab-quvvatlash bilan bog‘liq faoliyatni sug‘urta qilish tartibi to‘g‘risidagi nizom 2-bandining yettinchi xatboshisidagi “mikrokredit” so‘zi “mikromoliya” so‘zi bilan almashtirilsin.
 4. Vazirlar Mahkamasining 2020-yil 25-avgustdagi 512-son qarori bilan tasdiqlangan Eksport qiluvchilar garov sifatida sug‘urta xizmatlaridan foydalanganda, sug‘urta mukofoti uchun to‘lov xarajatlarini kompensatsiya qilish tartibi to‘g‘risidagi nizom 2-bandining uchinchi xatboshisidagi “mikrokredit” so‘zi “mikromoliya” so‘zi bilan almashtirilsin.
 5. Vazirlar Mahkamasining 2021-yil 22-iyundagi 388-son qarori bilan tasdiqlangan Yoshlar va xotin-qizlarni tadbirkorlikka o‘qitish hamda unga jalb qilish loyihalarini amalga oshiradigan nodavlat notijorat tashkilotlarini davlat tomonidan qo‘llab-quvvatlash tartibi to‘g‘risidagi nizomda:
 a) 1 va 14-bandlarning birinchi xatboshilaridagi, 12-banddagi hamda 13-bandning birinchi va to‘rtinchi xatboshilaridagi “mikrokredit” so‘zi “mikromoliya” so‘zi bilan almashtirilsin;
 b) nizomga ilovaning “7-bosqich” pozitsiyasi “Tadbirlar” ustunidagi “mikrokredit” so‘zi “mikromoliya” so‘zi bilan almashtirilsin.
 6. Vazirlar Mahkamasining 2021-yil 14-iyuldagi 445-son qarori bilan tasdiqlangan Nobank va boshqa moliyaviy tashkilotlar sharhini shakllantirish bo‘yicha statistik hisobotlarni yuritish tartibi to‘g‘risidagi nizomda:
 a) 2-bandning beshinchi xatboshisidagi “mikrokredit” so‘zi “mikromoliya” so‘zi bilan almashtirilsin;
 b) Nizomga 1-ilova “1a-bosqich” pozitsiyasining “Subyektlar” ustunidagi “mikrokredit” so‘zi “mikromoliya” so‘zi bilan almashtirilsin.
 1. Vazirlar Mahkamasining “Mikrokreditbank” aksiyadorlik-tijorat banki faoliyatini tashkil etish va uning moddiy-texnika bazasini mustahkamlash to‘g‘risida” 2006-yil 6-maydagi 78-son qarorining 1-bandi va 2-ilovasi.
 2. Vazirlar Mahkamasining “Mikromoliyaviy xizmatlar bozorini yanada rivojlantirish chora-tadbirlari to‘g‘risida” 2007-yil 19-fevraldagi 37-son qarori.
 3. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish, shuningdek, ba’zilarini o‘z kuchini yo‘qotgan deb hisoblash to‘g‘risida” 2012-yil 1-noyabrdagi 313-son qaroriga 1-ilovaning 86-bandi.
 4. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirishlar kiritish to‘g‘risida” 2019-yil 28-dekabrdagi 1046-son qaroriga ilovaning 69-bandi.
 5. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirishlar kiritish, shuningdek, ba’zilarini o‘z kuchini yo‘qotgan deb hisoblash to‘g‘risida” 2020-yil 16-iyundagi 384-son qaroriga ilovaning 16-bandi.
 6. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirishlar kiritish to‘g‘risida” 2022-yil 4-apreldagi 153-son qaroriga ilovaning 169-bandi.